Συσχέτιση του γονιδιακού πολυμορφισμού COMT Val158Met με τις διεγχειρητικές απαιτήσεις σε ρεμιφεντανύλη και την απελευθέρωση κατεχολαμινών σε επεμβάσεις εκλεκτικής θυρεοειδεκτομής
Creators: name: Γκίνας, Δημήτριος Κωνσταντίνου
Publisher: name: Aristotle University of Thessaloniki
Year: 2020
Subjects: Πολυμορφισμός COMT Val158Met
Κατεχολαμίνες
Ρεμιφεντανύλη
Genomic polymorphism COMT Val158Met
Catecholamine
Remifentanil

description: Κατά τη διάρκεια της χειρουργικής επέμβασης ο οργανισμός βιώνει μια νευροενδοκρινική μεταβολή, η οποία έχει περιγραφεί ως “Stress response” και θέτει τον οργανισμό σε κατάσταση “φυγής ή μάχης” (fight or flight). Όλη αυτή η διεργασία είναι υπεύθυνη για την ενεργοποίηση μιας αλληλουχίας γεγονότων, που έχουν ως κατάληξη την έκκριση κατεχολαμινών, όπως η νοραδρεναλίνη, η αδρεναλίνη και η ντοπαμίνη. Το μέγεθος τόσο του ερεθίσματος, όσο και της απάντησης που προκαλείται, επηρεάζεται από πολλούς παράγοντες. Η χειρουργική τεχνική είναι ένας βασικός παράγοντας. Μιά εργώδης, μεγάλης διάρκειας και εκτεταμένου τραυματισμού των ιστών επέμβαση έχει την τάση να αυξάνει τη Stress response. Αντίθετα, η χρήση αναισθητικών παραγόντων, τα οποία καταστέλλουν ικανοποιητικά τα αλγεινά ερεθίσματα και την τραυματική εμπειρία, αναστέλλουν την έκφραση της Stress response. Ωστόσο, η μελέτη των γονιδίων και των πολυμορφισμών τους, που εμπλέκονται στο μεταβολισμό των κατεχολαμινών, καταδεικνύουν ότι επηρεάζουν σημαντικά το αποτέλεσμα του καταρράκτη της Stress response. Στη παρούσα μελέτη εφαρμόστηκε μία συγκεκριμένη ελάχιστα επεμβατική χειρουργική τεχνική για τη διενέργεια ολικής θυρεοειδεκτομής από έμπειρη στην συγκεκριμένη τεχνική ομάδα χειρουργών, η οποία ελαχιστοποιεί τον τραυματισμό των ιστών, αλλά και το χρόνο της επέμβασης. Η αναισθησία χορηγήθηκε χρησιμοποιώντας τη ρεμιφαιντανύλη ως αναλγητικό παράγοντα και την προποφόλη ως κατασταλτικό παράγοντα. Η μέθοδος που επιλέχθηκε για τη χορήγηση των παραγόντων που προαναφέρθηκαν, ήταν TCI, με χρήση ηλεκτρονικών αντλιών της Brown. Ως βιολογικός δείκτης της Stress response χρησιμοποιήθηκε η μεταβολή της συγκέντρωσης της νοραδρεναλίνης στο πλάσμα αίματος των ασθενών, προεγχειρητικά και μετεγχειρητικά. Όλοι αυτοί οι παράγοντες, συσχετίστηκαν με τον πολυμορφισμό που παρουσίασαν οι ασθενείς με το γονίδιο COMT. Οι χειρουργικές επεμβάσεις πραγματοποιήθηκαν στο Π.Γ.Ν.Θ. ΑΧΕΠΑ το χρονικό διάστημα 2018-2019, ενώ ο προσδιορισμός της συγκέντρωσης της νοραδρεναλίνης και η ταυτοποίηση του γονιδιακού πολυμορφισμού, πραγματοποιήθηκαν στο εργαστήριο της Κλινικής Φαρμακολογίας της Ιατρικής σχολής του Α.Π.Θ.
description: During the surgical procedure the patient undergoes an unpleasant experience. This condition is described as “Stress Response” and sets the patient in the situation “fight or flight”. All this generates a sequence of functions that result in the secretion of catecholamines, like noradrenaline, adrenaline and dopamine.Τhe size of the stimulus and the response that follows depends on several agents. The surgical technique is one of them. A difficult surgery that lasts a long time and involves extensive damage of tissue, tends to increase the “Stress Response”. Οn the contrary, the use of anaesthetic agents that reduce pain stimulus and traumatic experience, minimizes “Stress Response”. The study of the genetic variations that concern catecholamine’s metabolism shows that they influence a lot the result of “Stress Response”. In this study a surgical technique was applied from an experienced team of surgeons, which minimized the tissue damage and shortened the duration of the operation. The anaesthetic agents that were infused was remifentanil, as analgesic, and propofol, as sedative. The drugs were infused with an electronic Brown’s pump according to TCI protocol. As a biomarker of “Stress Response”, we measured the change of noradrenaline in the serum before and after the operation. The association of all these factors with the patients’ COMTVal158Met genotype was examined. The operations took place in the AHEPA University Hospital during 2018-2019. The measurements of noradrenaline concentration and the genotyping for the COMTVal158Met polymorphism were taken place in the 1st Laboratory of Pharmacology and the Laboratory of Clinical Pharmacology, of the School of Medicine, Aristotle University of Thessaloniki.